জানা গেছে, ফ্রান্সের প্যারিস থেকে ৭ আগস্ট স্থানীয় সময় দুপুর ২টা ২০ মিনিটে কুয়েত এয়ারওয়েজে চড়ে ঢাকার উদ্দেশে রওনা দেন আহামেদ ফরিদ। ৮ আগস্ট সকাল ১১টা ৩৫ মিনিটে হযরত শাহজালাল আন্তর্জাতিক বিমানবন্দরে এসে নামেন তিনি। কিন্তু বেল্ট থেকে লাগেজ নিয়ে বের হওয়ার সময় ঢাকা কাস্টম হাউসের লোকজন তাকে আটকায়। এরপর কীভাবে তিনি ফরাসি নাগরিক হলেন, কীভাবে ফরাসি পাসপোর্ট পেলেন, এসব নিয়ে প্রশ্ন করেন। একপর্যায়ে পাসপোর্ট আটকে রাখেন তারা। একইসঙ্গে তার কাছ থেকে চারটি পারফিউম, একটি ভ্যানিটি ব্যাগ ও ১০০ ইউরো রেখে দেয় কাস্টম হাউসের লোকজন। ঘটনার সময় আর্মড পুলিশ সদস্যরা খোঁজ নিতে এলে তাকে দ্রুত ছেড়ে দেওয়া হয়।